Spīgana (stacija)
Šis raksts ir par dzelzceļa pieturu. Par mītisku būtni skatīt rakstu spīgana. Spīgana ir iekonservēts dzelzceļa pieturas punkts līnijā Pļaviņas—Gulbene. Tas atrodas Aizkraukles novada Aiviekstes pagastā un tā tuvumā nav lielāku apdzīvotu vietu (tuvākā ir Ķūģi 3 km attālumā). Spīganā pieturēja dīzeļvilcieni maršrutā Rīga—Madona. Kopš 2015. gada 2. februāra dīzeļvilciens Rīga—Madona kursē tikai 2 reizes nedēļā — piektdienas un svētdienas vakaros, bet atpakaļ no Madonas uz Rīgu sestdienas un pirmdienas agrajos rītos. Madonas dīzeļvilciens no 2015. gada 28. marta agrā rīta vairs nepietur Spīganā, līdz ar to pieturu var uzskatīt par slēgtu. Līdz mūsdienām pieturā saglabājies tikai perons, stacijas ēkas drupas pilnībā novāktas 2018. gadā.